UP Assembly Election 2022: প্রচারে গিয়ে নাগরিকের পায়ে তেল মালিশ প্রার্থীর

কলকাতা টিভি ওয়েব ডেস্ক: নির্বাচনে জেতার জন্য নেতা-নেত্রীরা যে কোনও প্রান্তে যেতে পারেন (Bhupesh Choubey Oil Massage)। তবে এখানে একটু অন্যরকম। নির্বাচনী প্রচারে গিয়ে নিজের এলাকার মানুষর পা ছুতে অনেকজনকেই দেখা যায়। কিন্তু ইউপির এই বিধায়ক তথা প্রার্থীর ব্যাপারটা একটু আলাদা (UP Assembly Election 2022)।

সম্প্রতি এক সভায় কান ধরে ক্ষমা চাওয়ার পর এখন তাঁকে দেখা যাচ্ছে ভোটারদের তেল মালিশ করতে। যা সোশাল মিডিয়ায় এখন ভাইরাল। তিনি আর কেউ নন, ইউপির রবার্টসগঞ্জের বিজেপি বিধায়ক ও প্রার্থী ভূপেশ চৌবে। ভিডিয়োতে দেখা যাচ্ছে তিনি একজন বৃদ্ধার পায়ে তেল মালিশ করছেন। ভিডিয়োটি কবে তোলা হয়েছে সে বিষয়ে জানা না গেলেও এই ভিডিয়ো নিয়ে তুমুল আলোচনা চলছে। কলকাতা টিভি এই ভিডিয়োর সত্যতা যাচাই করেনি।

আরও পড়ুন: Russia-Ukraine Conflict: আটকে প্রিয়জন, ইউক্রেনের পরিস্থিতি ঘুম কেড়েছে একাধিক বাঙালি পরিবারের

আগামী ৭ মার্চ উত্তরপ্রদেশের সোনভদ্রে সপ্তম দফার ভোট। তাই পাল্লা দিয়ে চলছে ভোটের প্রচার। প্রার্থীরা ভোটারদের মনে জায়গা করতে নিচ্ছেন অনেক বিশেষ পদ্ধতি। এই পথেই হেঁটে বিধায়ক তথা প্রার্থী ভূপেশও প্রচারে গিয়ে গ্রামের এক বয়স্ক ভোটারকে রোদের মধ্যে তাঁর পায়ে তেল মালিশ করছেন। তবে ভিডিয়োটি কোন গ্রামের বা কবের তা স্পষ্ট নয়। এবিষয়ে বিজেপি নেতৃত্ব কিছু বলতেও চায়নি। অনেকেই এই ভিডিয়ো প্রসঙ্গে ভোটের ছলছাতুরি বলে মন্তব্য করছেন। উল্লেখ্য, ২০১৭ সালে ভূপেশ রবার্টসনগঞ্জ বিধানসভা আসন থেকে বিধায়ক হন। এবারও বিজেপি নেতৃত্ব তাঁর উপর ভরসা করেই ওই কেন্দ্রে তাঁকে প্রার্থী করেছে। আগামী ১০ মার্চ ভোটের ফলাফলে বোঝা যাবে তাঁর ভাগ্য।