Baldev Singh Olakh: ‘বিজেপি সবার উন্নয়ন করেছে, কিন্তু মুসলমানরা সমর্থন করেনি’, উত্তরপ্রদেশ মন্ত্রীর মন্তব্যে বিতর্ক

কলকাতা টিভি ওয়েব ডেস্ক: বিজেপি বৈষম্য ছাড়াই বিজেপি সরকার সব শ্রেণির মানুষের জন্য কাজ করেছে৷ কিন্তু তারপরও এক শ্রেণির মানুষ বিজেপি ভোট দেননি৷ উত্তরপ্রদেশে বিধানসভা ভোট মিটতেই এমনটাই বলেন যোগী মন্ত্রীসভার সদস্য বলদেব আউলাখ৷ তিনি এবার নিজের কেন্দ্রে সমাজবাদী প্রার্থীর থেকে অল্প ব্যবধানে জিতেছেন৷

শনিবার উত্তরপ্রদেশের রামপুরে নিজের বাসভবনে সাংবাদিক বৈঠক ডেকে বলেন, বৈষম্য ছাড়াই সব শ্রেণীর জন্য কাজ করেছে বিজেপি। গরিবদের বিনামূল্যে রেশন দেওয়া হয়েছে। বিদ্যুৎ সংযোগ এবং গ্যাস সংযোগও দেওয়া হয়েছিল৷ কিন্তু, মুসলিমরা বিজেপিকে সমর্থন করেনি।’’ তাঁর আরও বক্তব্য, প্রধানমন্ত্রী নরেন্দ্র মোদি সবকা সাথ, সবকা বিকাশ এবং সবকা বিশ্বাস নীতিতে কাজ করছেন৷ কিন্তু মুসলিমরা বিজেপিতে বিশ্বাস করেনি। কেন তারা আমাদের বিশ্বাস করেনি? বিষয়টি বিবেচনা করা হবে।

উত্তরপ্রদেশের বিধানসভা নির্বাচনে ভোট গণনার পরে দেখা যায়, রামপুরে ৩টি আসনে সমাজবাদী পার্টি জয়ী হয়েছে৷ ২টি আসন বিজেপির দখলে৷ বিলাসপুর বিধানসভা থেকে রাজ্যের মন্ত্রী বলদেব সিং আউলখ পুরনায় জিতেছেন৷ একই সময়ে মিলাক বিধানসভা থেকে বিজেপি প্রার্থী রাজবালাও আবার জয়ী হয়েছেন। জয়ের পর বলদেব সিং আউলাখ বিতর্কিত বক্তব্য দিয়েছেন।

আরও পড়ুন- Ukraine Returnee Students: ইউক্রেন ফেরত ২০ হাজার ডাক্তারি পড়ুয়ার ভারতে পড়ার সুযোগ চাই, দিল্লি হাইকোর্টে মামলা

বলদেব আরও বলেন, আমরা সোয়ার থেকে আমাদের সহযোগী সংগঠনের মুসলিম প্রার্থীকে টিকিট দিয়েছি। ভারতীয় জনতা পার্টির ফুলের প্রতি অ্যালার্জি থাকতে পারে৷ কিন্তু বিজেপির মুসলিম প্রার্থীকেও অস্বীকার করা হয়েছে৷ ওই সব বিধানসভাতে মুসলমানদের চোখে সাইকেলের ব্যান্ডেজ আছে৷ তাঁরা কোন উন্নয়ন চায় না৷ তারা আর কিছু চায় না৷ তারা শুধু সাইকেল চায় এবং তাঁদের জনসংখ্যা বাড়াতে কাজ করতে হবে।’’