UP Polls: প্রচারের সময় হঠাৎ দেখা, বুলন্দশহরে হাত নেড়ে অভ্যর্থনা প্রিয়াঙ্কা ও অখিলেশের

বুলন্দশহর: সামনেই উত্তরপ্রদেশের বিধানসভা নির্বাচন। রাজ্যজুড়ে চলছে রাজনৈতিক দলগুলির প্রচার। গত বৃহস্পতিবার প্রচারের সময় মুখোমুখি দেখা হয়ে যায় প্রিয়াঙ্কা গান্ধী ও অখিলেশ যাদবের। এর পর তাঁরা পরস্পরকে হাত নেড়ে অভ্যর্থনা জানান।

বৃহস্পতিবার জাহাঙ্গীরাবাদের বুন্দলশহরে প্রচারে বেরিয়েছিলেন কংগ্রেসের সাধারণ সম্পাদক প্রিয়াঙ্কা গান্ধী। ওই একই দিনে এবং একই জায়গায় প্রচারে আসেন সমাজবাদী পার্টির নেতা অখিলেশ যাদব। তাঁর সঙ্গে ছিলেন রাষ্ট্রীয় লোকদল (আরএলডি) প্রধান জয়ন্ত চৌধুরী। এদিন বুন্দলশহরের নেহেরু চকে প্রচার চালানোর সময় অখিলেশের সঙ্গে দেখা হয়ে যায় প্রিয়াঙ্কার। নির্বাচনে একে অপরের প্রতিদ্বন্দ্বী হওয়া সত্ত্বেও এদিন দেখা হতেই প্রিয়াঙ্কা ও অখিলেশ, একে অপরকে হাত নেড়ে অভ্যর্থনা জানান। তাঁদের একে অপরকে অভ্যর্থনা জানানোর একটি ভিডিও সোশ্যাল মিডিয়ায় ভাইরাল হয়েছে।

দেখুন সেই ভিডিও