Congress Manifesto 2022: ক্ষমতায় এলে দশ দিনের মধ্যে কৃষকদের ঋণ মকুব, ইস্তাহারে দাবি প্রিয়ঙ্কার

লখনউ: মহিলাদের নিরাপত্তা নিয়ে প্রতিশ্রুতি (Congress Manifesto 2022) ছিলই৷ কথা দেওয়া ছিল, যুবকদের চাকরি নিয়েও৷ আর এবার কৃষক ভোট ব্যাঙ্ক দখলে গুচ্ছে প্রতিশ্রুত কংগ্রেসের৷ তৃতীয় দফায় ইস্তাহার (Congress Manifesto 2022 up) প্রকাশ করে বুধবার কংগ্রেস দাবি করল, ক্ষমতায় এলে সকল কৃষকের সব ঋণ মকুব করা হবে৷ পাশাপাশি, বিদ্যুৎতের বিল অর্ধেক করার প্রতিশ্রুতিও দেওয়া হয়েছে আজকের ইস্তাহারে৷

উত্তরপ্রদেশস কংগ্রেসের দায়িত্ব প্রাপ্ত প্রিয়ঙ্কা গান্ধা এদিন ইস্তাহার প্রকাশ করে বলেন, ক্ষমতায় এলে দশ লাখ মানুষের কর্মসংস্থানের ব্যবস্থা করা হবে৷ এরমধ্যে বেশকিছু শূন্য পদ পূরণ করা হবে বলেও প্রিয়ঙ্কা গান্ধী এদিন প্রতিশ্রুতি দেন৷ তাঁর কথায়, ‘‘উত্তরপ্রদেশ ক্ষুদ্র ও মাঝারি ব্যবসায়ীদের রাজ্য৷ কিন্তু এখানকার রাজ্য সরকার তাঁদের কোনও রকম সাহায্য করে না৷ এমনকি, এবারের কেন্দ্রীয় বাজেটেও বড় ব্যবসায়ীদের জন্য বড় বড় প্রতিশ্রুতি দেওয়া হয়েছে৷ ক্ষুদ্র-প্রান্তিকদের অবহেলা করা হয়েছে৷’’

প্রিয়ঙ্কার কথায় তৃতীয় দফার ইস্তাহার প্রকাশ করা হল৷ প্রথম দফায় মহিলাদের জন্য, দ্বিতীয় দফায় যুব সমাজের কথা মাথায় রেখে আর আজ রাজ্যের প্রতিটি সাধারণ মানুষের কথা চিন্তা করে ইস্তাহার প্রকাশ করা হল। এই প্রসঙ্গে তিনি আরও বলেন, ‘‘রাজ্যের প্রায় একলাখ মানুষ৷ যার মধ্যে রয়েছে শ্রমিক-কৃষকৃ-আম জনতা – সবার সঙ্গে কথা বলে আজকের ইস্তাহার পত্র তৈরি করা হয়েছে৷

আরও পড়ুন-Hijab Row: হিজাব বিতর্কে মুসলিম মহিলাদের উপর সন্ত্রাসের অভিযোগ পাকিস্তানের

চাকরি, কৃষি ঋণ মকুবের পাশাপাশি এদিনের ইস্তাহারে কৃষকদের মৃত্যুতে তাঁর ঋণ মকুবের কথাও বলা হয়েছে৷ যে কুড়ি লাখ চাকরির প্রতিশ্রুতি দেওয়া হয়েছে, সে প্রসঙ্গে প্রিয়ঙ্কা বলেন, ইতিমধ্যে ১২ লাখ শূন্য পদ রয়েছে৷ পুলিস, স্বাস্থ্যকর্মী, শিক্ষা ক্ষেত্রে ১২ লাখের শুন্যপদ রয়েছে৷ যা দ্রুত পূরণ করা হবে এবং ৮ লাখ শুন্য পদ তৈরি করা হবে৷ একই সঙ্গে কোভিড আক্রান্ত পরিবারকে ২৫ হাজার করে আর্থিক সাহায্যের কথা কংগ্রেসের ইস্তাহারে উল্লেখ করা হয়েছে৷