Viral Video: সাইকেল চিহ্নে ভোট দেওয়ার আহ্বান বিজেপি নেতার, ভাইরাল ভিডিয়ো ঘিরে তোলপাড়

কলকাতা টিভি ওয়েব ডেস্ক: উত্তরপ্রদেশ বিধানসভা নির্বাচন প্রচারের নানারকম ছবি, ভিডিয়ো ভাইরাল হচ্ছে সামাজিক মাধ্যমে৷ যা নিজে বাহবা, কটাক্ষ করছেন নেটিজেনরা৷

মঙ্গলবার মিছিল ফেরত বিজেপি কর্মীদের প্রিয়াঙ্কার থেকে কংগ্রেসের ইস্তাহার, ব্রেসলেট নেওয়ার ভিডিয়ো ভাইরাল হওয়ার পর আরও একটি ভিডিয়ো ভাইরাল হয়েছে৷ এবার সরাসরি বিজেপির প্রচার মঞ্চ থেকে সমাজবাদী পার্টির প্রার্থীকে ভোট দেওয়ার আহ্বান জানানো হল৷ যদিও ওই বিজেপি নেতা মুহূর্তের মধ্যে বক্তব্য পাল্টে ফেলেন৷

ঘটনাটি উত্তরপ্রদেশের সিন্ধৌলি বিধানসভা কেন্দ্রের৷ সেখানে বিজেপির ভোট প্রচার মঞ্চ উঁচুস্বরে বক্তব্য রাখছিলেন এক বিজেপি নেতা৷ বক্তব্যের মাঝে তিনি সিন্ধৌলি বিধানসভা কেন্দ্রে সমাজবাদী পার্টির প্রার্থী মণীশ রাওয়াতে ভোট দেওয়ার আহ্বান জানান৷ তিনি বলেন, ‘আগামী ২৩ তারিখ ভোটের দিন সাইকেল চিহ্নে মণীশ রাওয়াতে ভোট দেবেন৷’’ ওই বিজেপির নেতার কথা শেষ হওয়ার আগেই পাশ থেকে কয়েকজন সতর্ক করে দেন তাঁকে৷ বলতে বলা হয়-মণীশ নয়, কমল৷ ভাইরাল ভিডিয়োতে বলতে শোনা যাচ্ছে, ‘‘কমল কমল৷’’

এই ভিডিয়োতে উচ্ছিসিত জনতার আওয়াজ শোনা যাচ্ছে৷ তাতে অনুমান করা যাচ্ছে যে, মাঠে উপস্থিত দর্শকরা ওই বিজেপির নেতার কথা স্পষ্ট বুঝতে না পারলেও সামাজিক মাধ্যমের দৌলতে সাইকেল চিহ্নের প্রার্থী মণীশ রাওয়াতকে ভোটদানের আহ্বান জানতে বাকি নেই কারও।

আরও পড়ুন- Priyanka Gandhi: মিছিল ফেরত বিজেপি কর্মীরা প্রিয়াঙ্কার থেকে কংগ্রেসের ইস্তাহার, ব্রেসলেট নিলেন

যা নিয়ে কটাক্ষ করতে ছাড়ছে না কেউই। অনেকেই প্রশ্ন তুলছেন, ‘‘বিজেপি প্রার্থীদের মনে সাইকেল! সিন্ধৌলি বিধানসভা কেন্দ্র! শোন, আমরা চক্রের জন্য ভোট চাইছি। হা হা।’’

সিন্ধৌলি বিধানসবা আসনটি বহুদিন ধরেই এসপি ও বিএসপির দখলে রয়েছে। ২০১৭ সালের বিধানসভা নির্বাচনে বিএসপির ডঃ হরগোবিন্দ ভার্গব মাত্র ২৫১০ ভোটে এসপি-র মণীশ রাওয়াতকে পরাজিত করেছিলেন। মণীশ রাওয়াত ২০১২ সালের বিধানসভা নির্বাচনে জিতেছিলেন। ইউপিতে সাত দফায় ভোট হচ্ছে। এখানে চতুর্থ দফায় অর্থাৎ ২৩ ফেব্রুয়ারি ভোটগ্রহণ হওয়ার কথা।